જેમ હનુમાનજી મહારાજ સંકટમોચક છે તેમ ગણેશજી સંકટહરન છે. ગણેશજી શિવપુત્ર છે. મા ગૌરી તેમનાં માતા છે. દેવતાઓના સેનાપતિ કાર્તિક સ્વામી મહારાજ તેમના જયેષ્ઠ બંધુ છે. રિદ્ધિ તથા સિદ્ધના તેઓ સ્વામી છે. લાભ અને શુભના તેઓ પિતા છે. તેમને લાલ વસ્ત્ર ખૂબ ગમે છે. જાસૂદ તથા દૂર્વા તેમનાં પ્રિય પુષ્પ છે. તેમના કાન સૂપડાં જેવાં વિશાળ છે. દુનિયાની ઝીણામાં ઝીણી વસ્તુ તેમને સ્પષ્ટ સંભળાય છે. તેમનાં નેત્ર ઝીણાં છે પરંતુ તેઓ દરેક વસ્તુ એકદમ સ્પષ્ટ જોઇ શકે છે. તેમનું વિશાળ પેટ છે. તેથી તેઓ વૃકોદર કહેવાય છે. તેમના પેટમાં રહેલી વસ્તુ કદી બહાર નીકળતી નથી. તેમનાં અનેક નામ છે. પરંતુ તેમનાં ૧ર નામ ખૂબ દિવ્ય છે. તેનું સ્મરણ કરતાં જ જે તે ભક્ત નાં અનેક કષ્ટ અડધા તો ત્યાં જ નામશેષ થઇ જાય છે.